Cinema a la Fresca continua amb “Un monstruo viene a verme”
12 de juliol 2019

![](/media/1nonradp/69_c_un-monstruo-viene-a-verme.jpg)  

  

Les projeccions de Cinema a la Fresca organitzades pel Casal Jove del Port de Sagunt continuen amb la pel·lícula Un monstruo viene a verme este divendres 20 de juliol a les 22 h. L'entrada és lliure i gratuïta fins a completar aforament i es disposarà de cadires per als assistents. La projecció no està recomanada per a menors de 12 anys.

  

Durant el mes de juliol, el Casal Jove obri les seues portes amb un esdeveniment que intenta recuperar l'essència del cinema a les terrasses d'estiu, amb filmacions destinades al cinema familiar i enfocat a tots els públics. A més es permet l'accés amb el sopar per a gaudir de cada pel·lícula.

  

La pel·lícula triada per ahui, guanyadora de 9 premis Goya, és la continuació i tancament de la trilogia sobre les relacions maternofiliales, que va iniciar Bayona amb El orfanato i va continuar amb Lo imposible. L'obra del director català narra la història de Connor (Lewis MacDougall), un xiquet de 12 anys, que després de la separació dels seus pares, haurà d'afrontar la malaltia que viu sa mare. Intentarà superar les seues pors i fòbies amb l'ajuda d'un monstre (amb la veu de Liam Neeson), però les seues fantasies hauran d'enfrontar-se no solament amb la realitat, sinó amb la seua freda i calculadora àvia (Sigourney Weaver). Esta pel·lícula española té una duració de 100 minuts.

  

L'última projecció serà Coco, divendres que ve, 26 de juliol, a les 22 h, com a tancament de cartell i de la programació de Cinema a la Fresca.

  

  

![](/media/4mrjp2wv/69_c_cinema-a-la-fresca.png) 

*   [](http://www.facebook.com/sharer.php?u=https://aytosagunto.es/va/actualitat/cinema-a-la-fresca-continua-amb-un-monstruo-viene-a-verme/ "Facebook")
*   [](http://twitter.com/share?url=https://aytosagunto.es/va/actualitat/cinema-a-la-fresca-continua-amb-un-monstruo-viene-a-verme/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cinema-a-la-fresca-continua-amb-un-monstruo-viene-a-verme/ "Linked In")
*   [](mailto:?body=https://aytosagunto.es/va/actualitat/cinema-a-la-fresca-continua-amb-un-monstruo-viene-a-verme/)